stanford-oval/wikipedia huggingface dataset:
Kotinummen ala-aste

| Malmin peruskoulu Silkokujan sivukoulu> Kotinummen ala-asteen koulu |
| --- | --- |
 Koulun sisäpihaa.
Sijainti:  Silkokuja 2, Tapanila, Helsinki
Koordinaatit:  60°15′23″N, 025°00′57″E
Tyyppi:  peruskoulu
Verkkosivut
Kotinummen ala-aste oli Kotinummentien varrella sijaitseva peruskoulun ala-asteen koulu Tapanilassa Helsingissä. Koulurakennus valmistui vuonna 1989. Vuonna 2016 Kotinummen ala-aste yhdistyi Ylä-Malmin peruskoulun kanssa Malmin peruskouluksi ja Kotinummen ala-asteesta tuli Malmin peruskoulun yksi sivukoulu.
Ennen yhdistymistä Kotinummella opiskeli noin 180 oppilasta.
Sen yhteydessä on myös Kotinummen päiväkoti ja vieressä Kotinummen puisto. Kun Hiidenkiven peruskoulu perustettiin, Kotinummen oppilasmäärä väheni.
Aiheesta muualla

Kuvia tai muita tiedostoja aiheesta Kotinummen ala-aste Wikimedia Commonsissa
Malmin peruskoulun kotisivut
Ebbe Skovdahl

| Henkilötiedot |
| --- | --- | --- | --- |
Koko nimi: Ebbe Skovdahl Hansen
Syntymäaika: 5. heinäkuuta 1945
Syntymäpaikka: Kööpenhamina, Tanska
Kuolinaika: 23. lokakuuta 2020 (75 vuotta)
Kuolinpaikka: Karlslunde, Tanska
Pelipaikka: puolustaja
Seurat
| Vuodet | Seura | O | (M) |
|  –1971 | Vanløse |  |  |
| 1971–1977 | Brøndby |  |  |
Valmennusura
1977: Brøndby III
1978–1980: Hvalsø
1980–1981: Glostrup
1982–1985: Brønshøj
1986–1987: Brøndby
1987–1988: Benfica
1988–1989: Brøndby
1990–1991: Vejle
1992–1999: Brøndby
1999–2003: Aberdeen
2003–2005: Frem

Ebbe Skovdahl Hansen (5. heinäkuuta 1945 Kööpenhamina – 23. lokakuuta 2020) oli tanskalainen jalkapallovalmentaja ja entinen amatööripelaaja.
Skovdahl oli Brian ja Michael Laudrupin eno. Hän kuoli 75-vuotiaana 23. lokakuuta 2020 sairastettuaan pitkään syöpää.
Ura

Skovdahl muistetaan valmennusurallaan erityisesti Brøndbyn ja skotlantilaisen Aberdeenin päävalmentajana. Hän luotsasi Brøndbyä urallaan kolmeen otteeseen ja voitti seuran kanssa neljä Tanskan mestaruutta. Toisella valmennuspestillään seurassa vuosina 1992–1999 hän nosti talousvaikeuksista kärsineen seuran takaisin Tanskan huipulle ja kolmeen perättäiseen mestaruuteen 1996, 1997 ja 1998. Joukkue pelasi hänen johdollaan menestyksekkäästi myös europeleissä ja oli kaudella 1998/99 toinen anskalaisjoukkue Mestarien liigan karsinnoissa.
Skovdahl siirtyi Brøndbystä skotlantilaisen Aberdeenin päävalmentajaksi kesällä 1999. Hän nousi Skotlannissa kulttimaineeseen erityisesti vahvana pukukoppivalmentajana ja hengenluojana. Joukkueen menestys oli erityisesti debyyttikaudella 1999/2000 heikkoja, ja Aberdeen oli Skotlannin Valioliigan viimeinen, mutta säilytti sarjapaikkansa Falkirkin jouduttua luopumaan omastaan. Aberdeenissa Skovdahl antoi vastuuta nuorille pelaajille ja teki joukkueeseen täsmähankintoja ulkomailta. Menestystä tuli kaudella 2000/2001, kun joukkue eteni sekä Skotlannin Cupin että Skotlannin liigacupin finaaleihin. Kaudella 2001/02 joukkue sijoittui liiassa neljänneksi. Menestyksekkään kauden jälkeen osa pelaajista siirtyi muualle ja heikot tulokset kaudella 2002/03 johtivat lopulta Skovdahlin kähtöön seurasta joulukuussa 2002.
Aberdeen-pestinsä jälkeen Skovdahl palasi vielä Tanskaan ja valmensi Fremiä. Hän pelasti seuran putoamiselta Tanskan liigasta kaudella 2002/03. Sittemmin Frem putosi liigasta ja lopulta Skovdahl jätti talousvaikeukissa olleen seuran vuonna 2005. Tähän päättyi myös hänen valmennusuransa.
Meriitit

Tanskan mestaruus (4): 1988, 1996, 1997, 1998
Tanskan cup (3): 1989, 1994, 1998
Kotalahden työväentalo

| Kotalahden työväentalo |
| --- | --- |
 Leppävirran Kotalahden työväenyhdistyksen talo.
Sijainti:  Kotalahti, Leppävirta
Valmistumisvuosi:  1910
Rakennuttaja:  Kotalahden Työväenyhdistys ry
Runkorakenne:  hirsi
Julkisivumateriaali:  lauta
Korkeus:  4 metriä
Kerrosluku:  1
Kerrosala:  263 neliömetriä
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kotalahden työväentalo oli Leppävirran kunnan Kotalahden kylässä sijainnut työväentalo.
Historiaa

Kotalahden työväenyhdistys perustettiin vuonna 1906. Talo valmistui vuonna 1910. Yhdistyksellä oli tuolloin 20 jäsentä, ja vuonna 1916 jäseniä oli jo 38. Talo sijaitsi vuokratontilla, ja kun vuokra-aika päättyi vuonna 1957, päättyi myös talon toiminta. Vuonna 1962 talo myytiin yksityiselle asuintaloksi. Talon myöhemmistä vaiheista tai nykytilasta ei ole tietoa.
Rakennus

Talo oli hirsirakenteinen, noin neljä metriä korkea, yksikerroksinen, ja pinta-alaltaan 263 neliömetriä. Siinä oli juhlasali, jossa oli 188 istumapaikkaa, näyttämö, ravintola, kokoushuone, kaksi varastoa sekä asuinhuone vahtimestarille. Taloa laajennettiin vuonna 1916, jolloin se myös peruskorjattiin. Korjauksia tehtiin myös vuosina 1919 ja 1926. Talo sähköistettiin jossain vaiheessa; sitä ennen se lämpeni viidellä uunilla ja kahdella hellalla.
Toimintaa työväentalolla

Kesällä 1931 yhdistys vietti 25-vuotisjuhliaan omalla talollaan. Ohjelmaan kuului muun muassa urheilukilpailu, puheita ja näytelmä. Maaliskuussa 1932 voimistelu- ja urheiluseurat Kotalahden Into ja Sorsakosken Jäntevä järjestivät hiihtokilpailut, joiden päätteeksi vietettiin iltamia. Iltamissa yleisöä oli noin 200 henkeä. Vuonna 1938 talolla pidettiin ”railakkaat kekritanssiaiset”. Talolla järjestettiin myös ilmeisesti kodinhoitokurssi alkuvuonna 1939, sillä sen päättäjäisjuhlaa vietettiin työväentalolla. Vuonna 1951 sosialidemokraattien kansanedustaja Valfrid Eskola puhui talolla.
Kuusaa

Kuusaa tarkoittaa seuraavia maantieteellisiä paikkoja:
Kuusaa, kylä Haapajärvellä
Kuusaa, Kouvolan kaupunginosa ja asuinalue entisen Kuusankosken kaupungin alueella
Kuusa (myös Kuusaa), kylä Laukaassa
Kuusaanjärvi, järvi Haapajärvellä.
Kuusaa, Ala-Kuusaan ja Ylä-Kuusaan kylien yhteisnimitys entisessä Muolaan kunnassa.
Kotalampi (Kannonkoski)

| Kotalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Kannonkoski
Koordinaatit:  62°56′55″N, 25°31′50″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskuoja:  oja Lammaspuroon 
Järvinumero:  14.441.1.030
Mittaustietoja
Pinnankorkeus:  115,5 m  
Pituus:  310 m  
Leveys:  130 m  
Rantaviiva:  0,756 km  
Pinta-ala:  2,281 ha  
Tilavuus:  0.000069 km³ 
Keskisyvyys:  3,02 m  
Suurin syvyys:  5,5 m  
Saaria:  ei saaria 
 fiKotalampi 
Kotalampi  on Keski-Suomessa Kannonkoskella  Alamaan lähellä sijaitseva lampi.
Maantietoa

Lampi on 310 metriä pitkä, 130 metriä leveä, ja sen pinta-ala on 2,3 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 68 800 kuutiometriä. Sen keskisyvyys on 3,0 metriä ja suurin syvyys on 5,5 metriä. Sen rantaviivan pituus on 750 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Vuosjärven alueeseen (14.441) se kuuluu. Lammen vedenpinnan korkeus on 115,5 metriä mpy.
Kotini on taivahassa

Kotoni on taivahassa on Leonard Typön vuonna 1902 Siionin kansan matkalaulut -kokoelmassa julkaistu laulu.
Laulun melodia on suomalainen kansansävelmä. Laulu on käännetty sekä ruotsiksi että englanniksi.
Julkaistu

Siionin laulut nro 248
Siionin matkalaulut nro 276
Virsikirja ja Hengellisiä lauluja nro 736
Sions Sånger nro 295 Himlen är mitt rätta hemland
Sions Sånger och Psalmer nro 28 Hem till himmelen jag längtar
Songs and Hymns of Zion nro 342 My eternal home is heaven
Hymns and Songs of Zion nro 443 My blest home is up in heaven
Kuuropilvijono

Kuuropilvijono joka ulottui Iowasta Texasiin.
Kuuropilvijono eli kuurojono  (englaniksi multicell line,  vanhemmassa kirjallisuudessa myös squall line) on nauhamainen jono kuuro- tai ukkospilviä.  Se on eräs mesomittakaavan konvektiivinen järjestelmä, joka eroaa muista vastaavista pitkän ja kapean muotonsa takia.
Jono muodostuu useista erillisisitä kuuropilvistä, joten pienellä alueella on monia nousu- ja laskuvirtausalueita. Se on siis monisolu-ukkonen, mutta rakenne poikkeaa muista monisolu-ukkosista. Kuuropilvet ovat asettuneet jonoksi, ja niiden laskuvirtaukset kehittävät yhtenäisen puuskarintaman jonon etupuolelle.
Kuuropilvijonoihin vaarallisin ominaisuus on varsin voimakas laskuvirtaus. Jonoon voi joskus liittyä myös rakeita, äkkitulvia ja heikkoja tornadoita. Tulvimista tapahtuu, kun jonon liike pysähtyy, ja yksittäiset kuurot kulkevat jonon sisällä sen suuntaisesti, jolloin samassa paikassa voi sataa pitkään.
Kuuropilvijonot voivat kasvaa satojen kilometrien pituisiksi ja liikkua lähes 100 km/h.
Kuuropilvihauhan kehitys yhdestä ukkospilvestä harvinaisella tavalla jota ei ole lainkaan kuvattu tässä artikkelissa.
Kuivahumalointi

Humalan kukintoja.
Kuivahumaloinnissa (engl. dry hopping) humalaa lisätään olutvierteeseen sen jäähdyttyä – joko ennen pääkäymistä tai sen jälkeen. Jälkimmäinen on suositumpi tapa, koska ennen pääkäymistä lisättäessä käymisen tuottama hiilidioksidi vie osan aromeista mukanaan, ja humalaa täytyy käyttää enemmän.
Koska vierre ei enää kiehu, humalasta ei kuivahumaloinnissa irtoa siihen oluen katkeruutta lisääviä alfahappoja, mutta se tuo olueen tuoretta humalan aromia. Kuivahumaloinnissa käytetäänkin usein matalan alfahappopitoisuuden humalalajikkeita.
Esimerkkejä kuivahumaloiduista oluista

Koskipanimo: Plevnan Pale Ale (Suomi)
Teerenpeli: Leuhkalasse (Suomi)
Brooklyn Brewery: Brooklyn Lager (USA)
Anchor Brewing Company: Anchor Liberty Ale (USA)
Young's: Young's Special Ale (Englanti)
Aiheesta muualla

Donald Million: Dry Hopping: Techniques. Brew Your Own Magazine, syyskuu 2003 (Arkistoitu – Internet Archive)
Dolma

| Dolma Dolmades / Dolmadakia |
| --- | --- |
 Turkkilaiseen ja kreikkalaiseen keittiöön kuuluvia täytettyjä dolma-viininlehtikääryleitä.
Alkuperä
Alkuperämaa:  Osmanien valtakunta
Tiedot
Ruokalaji:  alkuruoka
Tyyppi:  täytetyt kasvikset
Pääainesosat:  esim. viininlehdet, riisi
Dolma (osmaninturkin طولمه dolma, ”täytetty”) on Lähi-idän ja naapurialueiden Kreikan ja muun Balkanin, Kaukasuksen, Venäjän ja Keski-Aasian ruokakulttuuriin kuuluva joukko täytettyjä kasvisruokia. Yleisiä kasviksia ovat tomaatti, paprika, sipuli, kesäkurpitsa, munakoiso ja valkosipuli. Täyte voi sisältää tai olla sisältämättä lihaa. Lihadolmat tarjotaan yleensä lämpimänä ja kasvisdolmat kylmänä alkupalana (meze).
Dolmades-viininlehtikääryleet valmistusvaiheessa.
Viininlehti- tai kaalikääryleitä kutsutaan myös nimellä dolma tai yaprak dolma (”lehtidolma”). Kreikkalaisesta keittiöstä viininlehtikääryleet tunnetaan nimellä dolmades (kreik. ντολμάδες, ntolmádes, monikko) eli dolmadakia (ντολμαδάκια, ntolmadákia, monikon diminutiivi). Niiden täytteenä on riisiä ja yrttejä. Täytetyt vihannekset kuuluvat myös italialaiseen keittiöön, missä niitä kutsutaan nimellä ripieni ("täytetty").
Aiheesta muualla

Kuvia tai muita tiedostoja aiheesta Dolma Wikimedia Commonsissa
Dolmabahçen palatsi

| Dolmabahçen palatsi Dolmabahçe Sarayı |
| --- | --- |
 Dolmabahçen palatsi Bosporin suunnasta katsottuna.
Sijainti:  Istanbul, Beşiktaş, Turkki
Koordinaatit:  41°02′22″N, 29°00′06″E
Rakennustyyppi:  Palatsi
Tyylisuunta:  barokki, rokokoo, empiretyyli
Suunnittelija:  Garabet Amira Balyan (d) (käännä suomeksi) ja Nigoğayos Balyan (d)
Valmistumisvuosi:  1856
 fiDolmabahçen palatsi 
  
Dolmabahçen palatsi (Dolmabahçe Sarayı) on palatsi Istanbulissa Turkissa. Se sijaitsee Bosporinsalmen eurooppalaisella puolella, heti kaupungin keskustasta pohjoiseen. Palatsi toimi Osmanien valtakunnan hallinnollisena keskuksena vuosina 1856–1923. Vuonna 1856 valmiustunut palatsi kuvasti osmanihallinon halua olla uudistuva imperiumi. Palatsi onkin eri tyylien sekoitus, sillä siinä yhdistyy barokkin-, rokokoon- sekä empiretyylin keskeisimmät osat.
Dolmabahçen palatsin kuuluisa kristalliportaikko.
Dolmabahçen paikalla oli aikoinaan Bosporin lahti, jota vähitellen 1700-luvulla täytettiin, ja siitä tuli osmanisulttaanien kuninkaallinen puutarha. Tästä on peräisin nimityskin:  dolma, ”täytetty”, ja  bahçe, ”puutarha”. Paikalle rakennettiin 1700- ja 1800-luvuilla useita palatseja. Paikalla nykyisin oleva palatsi rakennettiin 1843–1856 sulttaani Abd ül-Mecidin valtakaudella. Sulttaani muutti sinne Topkapin palatsista, kun vanhassa palatsissa ei ollut nykyajan mukavuuksia, kuten juoksevaa vettä. Rakennus siirtyi vuonna 2007 valtion omistukseen, ja siinä on pääministerin virka-asunto.
Palatsin pinta-ala on 45 000 m², ja siinä on 285 huonetta, 46 hallia, kuusi turkkilaista kylpylää (hamam) ja 68 wc:tä. Kuuluisa kristalliportaikko on rakennettu kaksoishevosenkengän muotoon kristallista, messingistä ja mahongista.
Aiheesta muualla

Kuvia tai muita tiedostoja aiheesta Dolmabahçen palatsi Wikimedia Commonsissa
Pbase.com: Valokuvia (englanniksi)
Turkishclass.com: Kuvia Dolmabahçen palatsista (englanniksi)
Dolly Wells

Dolly Wells.
Dolly Wells (s. 1971 Lontoo) on brittiläinen näyttelijä ja käsikirjoittaja. Hän on näytellyt elokuvissa 45 vuotta (2015), Home Again – Rakkaus muuttaa taloon (2017) ja Voitko ikinä antaa anteeksi? (2019). Lisäksi hänellä on ollut sivuosa kahdessa Bridget Jones -elokuvassa.
Wells on esiintynyt myös Kultaisella ruusulla palkitussa televisiosarjassa Spy – isä agenttina. Netflixin ja BBC:n sarjassa Dracula hän esittää Abraham Van Helsingin naispuolista vastinetta, sisar Agatha Van Helsingiä. Muita rooleja hänellä on ollut esimerkiksi sarjoissa Casualty ja Rakkauden lumo.
Wells ja hänen lapsuudenystävänsä Emily Mortimer ovat yhdessä luoneet ja käsikirjoittaneet HBO-komediasarjan Doll & Em (2013–2015), jossa he myös näyttelevät pääosia. Sarja kertoo naisten välisestä ystävyydestä.
Aiheesta muualla

Dolly Wells Internet Movie Databasessa. (englanniksi)
Kotalampi (Hirvensalmi)

| Kotalampi |
| --- | --- |
Valtiot:  Suomi
Maakunnat:  Etelä-Savo
Kunnat:  Hirvensalmi
Koordinaatit:  61°40′05″N, 26°55′11″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Puulaan 
Järvinumero:  14.923.1.161
Mittaustietoja
Pinnankorkeus:  95,6 m  
Pituus:  760 m  
Leveys:  330 m  
Rantaviiva:  1,914 km  
Pinta-ala:  9,567 ha  
Saaria:  ei saaria 
 fiKotalampi 
Kotalampi  on Etelä-Savossa Hirvensalmella  Syväsmäen lähellä sijaitseva lampi.
Maantietoa

Lampi on 760 metriä pitkä, 330 metriä leveä, ja sen pinta-ala on 9,6 hehtaaria. Lammella ei ole kartan mukaan saaria.  Sen rantaviivan pituus on 1,9 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 95,6 metriä mpy.
Kladrubynhevonen

| Kladrubynhevonen |
| --- | --- |

Tyyppi::  lämminverinen
Alkuperä ja nimet
Alkuperämaa::   Tšekki (Böömi)
Rodun syntyaika::  1500–1600-luku
Muita nimityksiä::  kladruber
Esiintyminen ja käyttö
Käyttötarkoitus::  vaunuhevonen, ratsu
Ominaisuudet
Korkeus::  175–180 cm
Paino::  usein yli 700 kg
Värit::  musta tai kimo
Kladrubynhevonen (tšek. starokladrubský kůň) on yksi maailman vanhimmista ihmisen tietoisen jalostustoiminnan tulokseksi syntyneistä hevosroduista. Se tunnettiin aiemmin nimellä Equus bohemicus.
Ominaisuudet

Kladrubynhevonen on korkeudeltaan noin 175–180 senttimetriä, rinnanympärys on noin 250 senttiä, etujalan ympärys noin 22–23 senttiä ja paino usein yli 700 kiloa. Jalostuksessa on kiinnitetty erityistä huomiota hyvään luonteeseen.
Tyypiltään kladrubynhevonen on majesteetillinen ja suuri lämminverinen espanjalaistyyppinen hevonen, jolla on kyömy pään profiili, joutsenmainen kaula ja korkea askel. Nykyisin sitä on kahta tyyppiä – musta, jota kasvatetaan Slatiňanyssa etelään Pardubicesta, ja valkoinen, jota kasvatetaan pääsiittolassa Kladruby nad Labemissa, Labejoen rannalla Pardubicen ja Prahan välillä.
Historia

24. huhtikuuta 1579 keisari Rudolf II antoi Prahan linnassa käskyn perustaa hovisiittola Kladruby nad Labemin kylään, Pardubicen lääniin. Perustusasiakirja on nykyään nähtävänä Slatiňanyn hevosmuseossa. Esimerkiksi Lipican siittola perustettiin vuotta myöhemmin, ja sen tarkoitus oli tuottaa ratsuhevosia pääasiassa keisarillisiin seremonioihin ja ratsuväelle.
Kladrubyssa tuotettiin keisarin hoviin soveltuvia erivärisiä raskaita vaunuhevosia, joita ajettiin yleensä neli- tai kuusivaljakkoina. Alun perin valkoiset kladrubynhevoset oli tarkoitettu maallisiin seremonioihin ja mustat kirkollisiin. Ensimmäisen maailmansodan loppuun asti keisarillisten seremonioiden etiketti vaati 18 mustan ja 18 valkoisen oriin käyttöä. Kladrubyn hevoset toimitettiin tehtäviinsä ensin Rudolf II:n aikana Prahaan, mutta myöhemmin Itävalta-Unkarin pääkaupunkiin Wieniin.
Kladrubynhevosen jalostukseen käytettiin ensin puhdasverisiä espanjalaisia ja italialais-espanjalaisia hevosia. Näiden lisäksi käytettiin kylmäverisiä böömiläishevosiä sekä hevosia Napolista, Irlannista, Tanskasta, Holsteinista ja Oldenburgista. Kaikissa kladrubynhevosissa on myös andalusianhevosta.
Kladrubyläiskanta on voimakkaasti sisäsiittoinen, mikä tekee siitä jalostuksellisesti haastavan. Se luetaan uhanalaisten rotujen joukkoon. 1930-luvulla rodun musta kanta hävitettiin suurimman osan hevosista joutuessa teurastettaviksi, mutta jäljelle jääneistä harvoista tammoista rodun musta tyyppi saatiin elvytettyä Slatiňanyssa 1970-lukuun mennessä.
Nykyisen valkoisen kladrubylaiskannan isänä pidetään ori Generalea (s. 1787) ja sen poika Generalissimus (s. 1797) on toisen linjan kantaori. Emälinjoja kimokannalla on neljä. Mustien kladrubylaisten isälinjoista on jäljellä vain Sacramoson (s. 1799) linja, emälinjoja sen sijaan löytyy 13. Starokladrubyläisoriit Maestoso (s. 1773) ja Favory (s. 1779) olivat kantaisiä tunnetuille lipizzalaisorilinjoille. 1900-luvun puolella kladrubynhevosen jalostukseen käytettiin myös muiden muassa arabialais-, orlov- ja lusitanorotuisia oriita.
Käyttö

Nykyään kladrubynhevosia käytetään sekä ratsuina että valjakkoajoon. Rauhallinen ja suurikokoinen kladrubylainen on myös suosittu poliisihevonen. Hevoset ovat esiintyneet usein valjakkoajon maailmanmestaruuskilpailuissa erityisesti nelivaljakkoina. Vuonna 1994 ensimmäiset starokladrubyläiset kantakirjaoriit vietiin Espanjaan, ja samana vuonna kuusivaljakollinen oriita myytiin Tanskan hoville. Myös Ruotsissa sekä ratsupoliisi että kuninkaallinen ratsuvartio ovat ostaneet hevosia Kladrubyn siittolasta.
Nelivuotiaina kladrubynhevoset aloittavat kymmenkuukautisen koulutuksen, joka päättyy suorituskykykokeeseen.
Aiheesta muualla

Kladrubyn valtionsiittola.
Kladrubynhevosen kantakirja. (Arkistoitu – Internet Archive)
Kladrubynhevosia Yhdysvalloissa. (Arkistoitu – Internet Archive)
Kladrubynhevosesta ruotsiksi.
Oklahoman yliopiston sivut hevosroduista (Arkistoitu – Internet Archive).
Tammat palaavat laitumelta talliin vuosisataisen perinteen mukaisesti joka päivä puoli neljältä iltapäivällä.
Kladrubylaisoriiden nelivaljakko.
Draconian Times

| Draconian Times Paradise Lost |
| --- | --- | --- |

Studioalbumin tiedot
 Äänitetty : Great Linford Manor/Ridge Farm Studio   tammi-maaliskuu 1995
 Julkaistu: 12. kesäkuuta 1995
 Tuottaja(t): Simon Efemey
 Tyylilaji: goottimetalli
 Kesto: 44.04
 Levy-yhtiö: Music for Nations
Paradise Lostin muut julkaisut
| Icon 1993 | Draconian Times 1995 | One Second 1997 |
Draconian Times on englantilaisen Paradise Lost -yhtyeen viides studioalbumi vuodelta 1995. Death metal -vaikutteet oli hylätty jo edellisellä Icon-albumilla, ja Draconian Timesin myötä yhtye jätti lopullisesti taakseen aiempien levyjen raskaat äänimaailmat ja doom metal -vaikutteet. Sekä laulaja Nick Holmesin puhtaat laulut että entistäkin tarttuvammat melodiat tekivät levystä yhtyeen siihen mennessä suurimman menestyksen sekä kaupallisesti että kriittisesti.
Suomessa albumi vietti neljä viikkoa Top40-listoilla, ollen parhaimmillaan sijalla 24.
Draconian Times oli goottimetalligenren pioneerilevyjä, ja Nightwishin, Katatonian ja  Lacuna Coilin kaltaiset yhtyeet ovat tunnustautuneet Paradise Lostin faneiksi.
Kappaleessa ”Forever Failure” yhtye käytti samplena kulttijohtaja Charles Mansonin nauhoitettuja haastattelupätkiä.
”The Last Time” ja ”Forever Failure” julkaistiin myös singleinä ja niistä tehtiin musiikkivideot.
Yhtye esittää albumin kokonaisuudessaan livenä vuoden 2011 albumilla ja DVD:llä Draconian Times MMXI, joka taltioitiin Lontoossa 1. huhtikuuta 2011.
Kappaleet

Sävellykset ja sanoitukset: Nick Holmes ja Greg Mackintosh, ellei toisin mainita.
Enchantment – 06.04
Hallowed Land – 05.02
The Last Time – 03.47
Forever Failure – 04.18
Once Solemn – 03.03
Shadowkings – 04.41
Elusive Cure – 03.21
Yearn for Change – 04.19 (Edmondson, Holmes, Mackintosh, Morris)
Shades of God – 03.54
Hands of Reason – 03.58
I See Your Face – 03.17 (Aedy, Holmes, Mackintosh)
Jaded – 03.26
Kappaleet > Bonus CD:n kappaleet

Albumista on julkaistu limited edition digipack -versio, jonka mukana tuli ylimääräinen bonus-CD Live Tracks, Demos & B-Sides, joka sisälsi seuraavat kappaleet:
Embers Fire (live) – 04.27
Daylight Torn (live) – 07.28
True Belief (live) – 04.24
Pity The Sadness (live) – 05.15
As I Die (live) – 03.40
Weeping Words (demo) – 03.51
The Last Time (demo) – 03.28
Walk Away – 03.25
Laid To Waste – 03.15
Master Of Misrule – 03.07
Forever Failure (video edit) – 04.45
Kokoonpano

Nick Holmes – laulu
Greg Mackintosh – kitara
Aaron Aedy – kitara
Steve Edmondson – basso
Lee Morris – rummut
Kokoonpano > Vierailijat

Andrew Holdsworth – koskettimet
The Guildford Dead Boys Choir – kuoro
Holly Warburton – kuvitukset ja valokuvat
Stylorouge – suunnittelu ja taitto
Puhuttu dialogi kappaleessa ”Forever Failure” otettu dokumentista Charles Manson – The Man who killed the Sixties (tuottanut Box Productions, Channel Four Television Corporation)
Tuottaja: Simon Efemey
Nauhoittaja: Pete Coleman
Miksaajat: Efemey & Coleman
Masteroija: Kevin Metcalfe
Albumin singlejulkaisut > The Last Time -single

Julkaisija: Music For Nations
Julkaisupäivä: 8. toukokuuta 1995
Kokonaispituus: 13:13
The Last Time 03:26
Walk Away (The Sisters of Mercy -cover) 03:24
Laid To Waste	03:16
Master Of Misrule 03:07
Albumin singlejulkaisut > Forever Failure -single

Julkaisija: Music For Nations
Julkaisupäivä: 25. syyskuuta 1995
Kokonaispituus: 17:06
Forever Failure 04:14
Another Desire 03:13
The Fear 03:07
Forever Failure (hidden version) 06:32
Aiheesta muualla

Draconian Times Discogsissa. (englanniksi)
Albumi Draconian Times Encyclopaedia Metallum -sivustolla (englanniksi)
Paradise Lost
| --- | --- |
Albumit::   Lost Paradise  Gothic  Shades of God  Icon  Draconian Times  One Second  Host  Believe in Nothing  Symbol of Life  Paradise Lost  In Requiem  Faith Divides Us – Death Unites Us  Tragic Idol  The Plague Within  Medusa  Obsidian 
Singlet ja EP:t::   "In Dub 12"  "As I Die -EP"  "Gothic EP"  "Seals the Sense"  "The Last Time"  "Forever Failure"  "True Belief"  "Say Just Words"  "One Second"  "Permanent Solution"  "So Much Is Lost"  "Fader"  "Mouth"  "Erased"  "Forever After"  "The Enemy"  "Crucify" 
Livealbumit::   At the BBC -live  The Anatomy  Draconian Times MMXI  Live at the Roundhouse  Symphony for the Lost  Live At Rockpalast 1995  At the Mill 
Kokoelmat::   The Singles Collection  Reflection  Drown in Darkness – The Early Demos  Lost in Time  Tragic Illusion 25 
Videot ja DVD:t::   Live Death  Harmony Breaks  One Second Live  Evolve  Over the Madness  The Anatomy of Melancholy  Draconian Times MMXI